“WHO” รับจนท. ติด “โควิด” แล้ว 65 ราย นับตั้งแต่แพร่ระบาด ย้ำวัคซีนไม่ใช่คำตอบสุดท้าย
“WHO” รับจนท. ติด “โควิด” แล้ว 65 ราย นับตั้งแต่แพร่ระบาด ย้ำวัคซีนไม่ใช่คำตอบสุดท้าย
“WHO” รับจนท. ติด “โควิด” แล้ว 65 ราย นับตั้งแต่แพร่ระบาด ย้ำวัคซีนไม่ใช่คำตอบสุดท้าย
17 พ.ย. 2563

องค์การอนามัยโลก (WHO) เปิดเผยว่า เจ้าหน้าที่ของ WHO จำนวน 65 รายได้ติดเชื้อไวรัสโคโรนาสายพันธุ์ใหม่ (โควิด-19) นับตั้งแต่เริ่มมีการแพร่ระบาด
          “เราพบเจ้าหน้าที่บางรายติดเชื้อในสัปดาห์ที่แล้ว โดยส่วนใหญ่ไม่มีอาการ แต่บางรายมีอาการป่วยเล็กน้อย” แพทย์หญิงมาเรีย แวน เคอร์โคฟ หัวหน้าแผนกโรคอุบัติใหม่ของ WHO กล่าว
ทางด้านนายแพทย์ทีโดรส อัดฮานอม กีบรีเยซุส ผู้อำนวยการใหญ่ของ WHO เพิ่งกลับเข้าทำงาน หลังเข้าสู่กระบวนการกักตัว เนื่องจากได้สัมผัสกับผู้ติดเชื้อไวรัสโควิด-19 ในช่วงต้นเดือนนี้
โดยผู้อำนวยการองค์การอนามัยโลก เตือนว่า วัคซีนที่ใกล้จะพัฒนาสำเร็จในอนาคต ไม่ใช่สิ่งที่จะทำให้วิกฤตไวรัสโควิด-19 สิ้นสุดลง และคนทั่วโลกยังคงต้องให้ความร่วมมือกันสู้ต่อไป
คำเตือนของผู้อำนวยการองค์การอนามัยโลกในวันจันทร์นี้ มีออกมาหลังบริษัทยา Moderna เพิ่งประกาศว่า วัคซีนต้านโควิด-19 ของตน ประสบความสำเร็จและได้ผล 94.5 เปอร์เซ็นต์ ในการป้องกันการติดเชื้อไวรัสโควิด-19 ในการทดสอบเบื้องต้นในขั้นที่ 3 และขั้นสุดท้าย